ตื่นมารู้สึกตัวร้อนแต่พอวัดอุณหภมิกับปกติ มีอาการมึนหัวและไม่อยากอาหารเป็นอะไรรึป่าวครับ
สวัสดีค่ะ อาการรู้สึกตัวร้อน มึนศีรษะดังกล่าวมานั้น อาจจะเกิดจาก การมีไข้ ซึ่งเกิดจากการอักเสบหรือติดเชื้อในร่างกายจากสาเหตุใดๆ เช่นการติดเชื้อในทางเดินหายใจ ทางเดินอาหาร หรือระบบทางเดินปัสสาวะ หรือติดเชื้อที่ผิวหนัง หากไม่มีอาการจำเพาะเจาะจง อาจนึกถึงในกลุ่มโรคไข้เลือดออก ไข้จากไวรัสที่ไม่จำเพาะเจาะจง เป็นต้น หรือหากไม่มีไข้ คืออุณหภูมิกายไม่เกิน 37.5 องศานั้น อาจจะมีสาเหตุมาจาก การพักผ่อนน้อย กล้ามเนื้อรอบๆศีรษะมีการตึงตัวมากจากการใช้งาน เป็นต้นเบื้องต้นพักผ่อนให้เพียงพอวันละ 8-10 ชั่วโมงต่อวัน รับประทานยาแก้ปวดหรือลดไข้ได้ทุก 4-6 ชั่วโมง และหากไม่แน่ใจว่ามีไข้หรือไม่ ควรไปวัดยืนยันที่รพ.อีกครั้ง หากมีไข้จริง ควรจะต้องหาสาเหตุด้วยการตรวจร่างกายหรือการเจาะเลือดเพิ่มเติมต่อไป